# Tanxugueiras

Tanxugueiras és un trio de pandeireteiras gallegues format per Aida Tarrío i les germanes bessones Olaia i Sabela Maneiro. Van començar a treballar juntes sota el nom de Tanxugueiras l'any 2016.
El nom del grup té origen en un microtopònim. Es tracta del nom d'unes finques de la parròquia de Fumaces, al municipi de Riós.
El grup treballa amb el gènere de la música gallega tradicional. Amb tot, tracten de donar a les peces una sonoritat més moderna, que l'aproximen a l'estil de la world music o fins i tot del pop. Així mateix, busquen emfatitzar temes com l'empoderament de la dona. El juliol de 2022, Tanxugueiras va mostrar una estelada i una estreleira durant la interpretació de la seva cançó "Terra" al festival Feslloc de Benlloc (la Plana Alta).

## Trajectòria

La seva fama va començar molt abans de treure el primer disc. A començaments del 2017, va ser quan a les xarxes socials es va tornar viral un vídeo on apareixien cantant unes panaderas abans d'un concert amb la Banda das Crechas a Glasgow.
La primavera de 2018, van editar el seu primer disc que portava el no del grup, Tanxungueiras. Aquest va guanyar el Premi MIN de disc en gallec 2018. El primer senzill va ser "Que non mo neguen" ("Que no em neguin" en català), on comptaven amb la col·laboració de Guadi Galego. El mateix any, van publicar un senzill rock anomenat "Cultura crítica", on col·laboren amb NAO i el grup de rap SonDaRúa. Així i tot, van col·laborar amb el grup folk escocès Shooglenifty a la cançó "East West". Durant la seva gira, van actuar en escenaris a països ben diversos tals com: Cuba, Índia, Suïssa i Escòcia.
A mitjans de 2019, van ser guardonades amb el Premi Martín Códax da Música a la categoría de Música tradicional gallega i folk. Al novembre va veure la llum el seu segon disc, Contrapunto, sota el segell de Calaverita Records i PlayPlan. Es va produir per Tanxugueiras amb la col·laboració d'Isaac Palacín, qui també hi toca la bateria. Juntament amb peces més properes a la música tradicional, com "Perfidia" o "Miña Nai", i altres temes, com "Malquerenza" o "Desposorio" tenen sonoritats que recorden el pop o fins i tot la música electrònica. Així mateix, el disc té com per propòsit reivindicar la figura de la dona en la música tradicional i en la societat, un aspecte que es reflecteix als vídeos de presentació del disc, que corresponen a les cançons "Desposorio" i "Perfidia".
L'any 2020, van rebre el premi a la Millor Adaptació d'una Peça Tradicional als XIX Premis La Opinión de Música de Raíz. Així mateix, "Contrapunto" és reconegut com un dels millors discos del World Music Charts Europe.
A la seva feina del 2021, s'hi percep una evolució cap a una fusió entre música tradicional i sons propers al trap i la música electrònica. Un dels seus senzills de l'any, "Figa", va ser escollit en una votació no vinculant entre els aficionats al concurs com a tema preferit per participar en l'edició de l'any 2022 del festival d'Eurovisió. Posteriorment, es van presentar al Benidorm Fest amb el tema "Terra" amb l'objectiu de representar Espanya al certamen europeu. Finalment, van quedar teceres amb 90 punts. Així i tot, van ser les guanyadores del vot del públic i del jurat demoscòpic.

## Obra

El primer disc, Tanxugueiras, es va publicar el 2018. Compta amb els següents onze temes. El segon disc, Contrapunto, es va publicar el 2019. Compta amb deu temes. El juny de 2020, en motiu del dia de la música, van llençar el senzill "Tenerlo". Al febrer de 2021, van publicar un nou tema amb la col·laboració de Xisco Feijoo, "Midas", i el juliol de 2021, van publicar "Figa". El 2022, arran de la seva participació al Benidorm Fest van publicar la cançó Averno junatment amb el raper, també participant, Rayden.

## Premis i reconeixements

* Millor àlbum de música d'arrel i millor àlbum en gallec (2023)
* XIX Premis La Opinión de Música de Raíz 2020 (Millor adaptació d'una peça tradicional)
* World Music Charts Europe 2020 (20 millors discos de World Music el maig de 2020)
* Certamen aRi(t)mar Galiza e Portugal 2019 (Millors Músiques de Galícia 2019)
* Premis Mestre Mateo do Audiovisual Galego 2019 (Finalistes Millor videoclip per Perfidia)
* Scots Trad Music Awards 2019 (Finalistes a la categoria de Millor vídeo amb Shooglenifty)
* Premis MIN de la Música Independiente 2019 (Finalistes MIllor àlbum gallec)
* Premis Martín Códax de la Música 2019 (Millor grup de Música tradicional i folk)
* Premis MIN de la Música Independiente 2018 (Millor àlbum gallec)

## Referències

* ↑ «Tanxugueiras se estrenó en un festival en el Esmorga Folk en el 2016» (en castellà). La Voz de Galicia, 28-01-2022. [Consulta: 31 gener 2022].
* ↑ «Qué significa la palabra Tanxugueiras» (en castellà). El Mundo, 27-01-2022. [Consulta: 31 gener 2022].
* ↑ «Tanxugueiras, en la intimidad: el trío gallego del que todo el mundo habla (hasta Yolanda Díaz)» (en castellà). El Español, 14-01-2022. [Consulta: 31 gener 2022].
* ↑ «Tanxugueiras: "Queremos transmitir en Eurovisión valores del feminismo y respeto por la diversidad lingüística"» (en castellà). Público, 26-01-2022. [Consulta: 31 gener 2022].
* ↑ «Tanxungueiras trau una estelada al Feslloc i inflama les xarxes [VÍDEO]». Diari La Veu del País Valencià, 10-07-2022 [Consulta: 10 juliol 2022].
* ↑ «Las gallegas Tanxugueiras se vuelven virales desde Escocia» (en castellà). Faro de Vigo, 07-02-2017. [Consulta: 31 gener 2022].
* 1 2 «¿Quiénes son las Tanxugueiras? La revolución del folclore gallego que pisa fuerte en Eurovisión» (en castellà). El Confidencial, 02-01-2022. [Consulta: 31 gener 2022].
* ↑ «Tanxugueiras, premio MIN al mejor álbum en gallego 2018» (en castellà). Europa Press, 14-03-2019. [Consulta: 31 gener 2022].
* ↑ «Sabela y Olalla Maneiro y Aida Tarrío: «Facemos a música que sae dos nosos sentimentos, das nosas raíces»» (en castellà). La Voz de Galicia, 03-04-2019. [Consulta: 31 gener 2022].
* ↑ «Baiuca, Bala y Tanxugueiras, entre los ganadores de los premios Martín Códax de la música» (en castellà). La Vanguardia, 09-05-2019. [Consulta: 31 gener 2022].
* ↑ «Tanxugueiras lanzan su segundo disco, que explora los límites de la música tradicional» (en castellà). Europa Press, 22-11-2019. [Consulta: 31 gener 2022].
* ↑ Malvido, Gemma. «Música para vivir, sobrevivir e para que se salve quen poida» (en gallec). La Opinión, 30-09-2020. [Consulta: 31 gener 2022].
* ↑ «Year 2020» (en anglès). World Music Charts Europe. [Consulta: 31 gener 2022].
* ↑ «Os eurofans elixen un tema en galego de Tanxugueiras como o favorito para Eurovisión» (en gallec). Metropolitano, 08-09-2021. [Consulta: 31 gener 2022].
* ↑ «As Tanxugueiras, fóra de Eurovisión malia seren as preferidas polo público do Benidorm Fest» (en gallec). Praza, 29-01-2022. [Consulta: 31 gener 2022].
* ↑ «Tanxugueiras - Singles y EPs» (en castellà). Discogs. [Consulta: 31 gener 2022].
* ↑ «aRitmar - Edición 2019», 25-06-2021. Arxivat de l'original el 2021-06-25. [Consulta: 31 gener 2022].
* ↑ «Academia Galega do Audiovisual» (en gallec). [Consulta: 31 gener 2022].